เรื่องร้องเรียน (สอบถาม,ถนน,ร้องเรียน) วันที่ 2023-09-22 10:32:50 — แขวงทุ่งวัดดอน เขตสาทร กรุงเทพมหานคร
ถนนจันทน์ซอยเย็นจิตต์ มีการปิดถนน เพื่อจัดงาน
ประชาชนที่อาศัยอยู่ในซอยเอารถเข้าออกลำบากมาก 
ถามทางผู้จัด เขาแจ้งว่า ท่านผู้ว่าสั่งการลงมาให้แต่ละเขตจัดงานหาเงิน
แต่ที่จัดงานมีเยอะแยะ ที่จะไม่เดือดร้อนประชาชนในพื้นที่ เช่นเช่าที่สมาคมแต้จิ๋ว เป็นต้น
แต่ทางเขตเลือกที่จะปิดถนนหลวง ที่ประชาชนใช้สัญจรตามปกติ เพื่อจัดงานนี้ จะได้ตรงกับคอนเซปท์ถนนคนเดิน โดยไม่มีการสอบถามความเห็นคนในพื้นที่ หรือส่งจดหมายแจ้ง
งานมีเป็นเวลา3วัน แปลว่าประชาชนที่อาศัยอยู่ในพื้นที่ ที่ไม่สะดวกบางส่วน จำเป็นต้องย้ายออกจากบ้านตัวเองไปเป็นเวลา3วัน เพราะเอารถเข้าบ้านไม่ได้
นอกจากนี้ ปกติซอยสามารถออกได้2ทาง ซึ่งทางถนนจันทน์ออกไม่ได้ไปแล้ว เพราะลงร้านเต็มพื้นที่
ส่วนทางออกเซนต์หลุยส์ มีการตั้งเวทีปิดถนน จนเหลือเส้นทางสัญจรแค่เลนเดียว เพื่อให้คนใหญ่คนโตได้มาเปิดงาน
เวที มีความสำคัญขนาดไม่ต้องสนใจความเดือดร้อนของประชาชนได้ขนาดนั้นเลยหรือคะ
ใจความสำคัญของงานน่าจะเป็นร้านขายของไหม ไม่ใช่เวที
ทำไมต้องตั้งเวทีที่ไม่มีประโยชน์อะไรขึ้นมาเพิ่ม แล้วเป็นการเพิ่มภาระและความยากลำบากให้ประชาชนในพื้นที่ด้วยคะ
ปีนี้คงแก้อะไรไม่ได้ แต่การันตีได้ไหมคะ ว่ามันจะไม่มีงานแบบนี้เกิดขึ้นที่นี่อีก
ไม่เข้าใจว่าผบห เขตนี้ คิดอะไรอยู่ ถึงได้จัดงานมักง่ายโดยการเอาภาระมาโยนให้ประชาชนในพื้นที่แบบนี้